Pa, seun vas na gyselaarsdrama | Maroela Media
Pa, seun vas na gyselaarsdrama
'n Pa en seun is in hegtenis geneem nadat hulle Maandag personeel by 'n apteek in Port Elizabeth gyselaar gehou het en vir hulp gevra het om selfmoord te pleeg.
Kapt. Stanley Jarvis, woordvoerder van die polisie, sê daar is vir etlike ure met die pa en seun onderhandel maar sonder sukses. Hy sê die polisie se taktiesereaksie-eenheid het skokgranate gebruik om die situasie te ontlont en die twee mans is in hegtenis geneem.
Die 53-jarige man en sy 19-jarige seun het die Seaview-apteek Maandag rondom middagete binnegestap en personeel gyselaar gehou. Hulle het geëis dat daar vir hulle inspuitings gegee word om mee selfmoord te pleeg. Aptekers het vir die mans twee inspuitings met 'n kalmeermiddel in voorberei. Nadat die pa en seun die medikasie geneem het, het hulle die personeel vrygelaat. Volgens ooggetuies het die mans glo 'n vuurwapen en 'n ploftoestel by hulle gehad.
Waarskuwing: Rotse val op Kei-pas
Hoekom skiet hulle hulle nie sommer self met die vuurwapen nie? O, seker nie ammunisie gehad nie. Nou hoekom blaas hulle nie hulle self op met die ploftoestel nie? O, seker nie geweet om dit te trigger nie.. Hoekom wil die apteker hulle nie gif gee nie? O, seker omdat die arme ouens nie geld gehad het om te betaal nie. Shame….lekker mal!